CELEX: 62008TN0475
Language: et
Date: 2008-10-29 00:00:00
Title: Kohtuasi T-475/08 P: Radu Duta 29. oktoobril 2008 esitatud apellatsioonkaebus Avaliku Teenistuse Kohtu 4. septembri 2008 . aasta otsuse peale kohtuasjas F-103/07: Duta vs. Euroopa Kohus

21.3.2009   
            
            
               ET
            
            
               Euroopa Liidu Teataja
            
            
               C 69/40
            
         Radu Duta 29. oktoobril 2008 esitatud apellatsioonkaebus Avaliku Teenistuse Kohtu 4. septembri 2008. aasta otsuse peale kohtuasjas F-103/07: Duta vs. Euroopa Kohus
   (Kohtuasi T-475/08 P)
   (2009/C 69/93)
   Kohtumenetluse keel: prantsuse
   Pooled
   
      Hageja: Radu Duta (Luxembourg, Luksemburg) (esindaja: advokaat F. Krieg)
   
      Teised menetluspooled: Euroopa Ühenduste Kohus
   Hageja nõuded
   
               —
            
            
               Võtta vastu käesolev apellatsioonkaebus esitatud kujul;
            
         
               —
            
            
               tunnistada see sisuliselt põhjendatuks;
            
         
               —
            
            
               sellest tulenevalt, Euroopa Liidu Avaliku Teenistuse Kohtu 4. septembri 2008. aasta otsust muutes tuvastada hageja hagi vastuvõetavaks ja põhjendatuks;
            
         
               —
            
            
               mõista kostjalt välja hüvitis summas 1 100 000 (üks miljon sada tuhat eurot);
            
         
               —
            
            
               vajadusel määrata ekspertiis, et arvutada hagejale tekitatud kahju suurus;
            
         
               —
            
            
               mõista käesoleva kohtuastme kulud tervikuna välja kostjalt;
            
         
               —
            
            
               anda hagejale luba sõnaselgelt viidata oma nõuetele esimeses astmes, mis on lisatud käesolevale apellatsioonkaebusele ning on seetõttu sellega lahutamatult seotud;
            
         
               —
            
            
               muus osas lubada hagejal sõnaselgelt alles jätta kõik kohustused, õigused, vahendid ja toimingud, eelkõige õiguse pöörduda Euroopa inimõiguste Kohtusse.
            
         Väited ja peamised argumendid
   Käesolevas apellatsioonkaebuses palub hageja tühistada Avaliku Teenistuse Kohtu 4. septembri 2008. aasta otsus kohtuasjas F-103/07: Duta vs. Euroopa Kohus, millega lükati vastuvõetamatuse tõttu tagasi hagi, milles hageja oli palunud ühelt poolt tühistada memorandum, millega teda teavitati sellest, et talle ei pakuta nõuniku ametikohta, ja teiselt poolt nõue hüvitada väidetavalt tekitatud kahju.
   Hageja väidab, et esitas apellatsioonkaebuse kaitsemeetmena, et säilitada oma õigused Euroopa Inimõiguste Kohtus. Ta ei esita täpseid üksikasju vaidlustatud punktide kohta otsuses, mille tühistamist ta taotleb, ega ka selle nõude toetuseks spetsiaalselt esitatud õiguslikke argumente.